

**แนวปฏิบัติที่ดีจากการจัดการความรู้**

**เรื่อง การตรวจเอกสารหลักฐานแนบเบิกค่าเดินทางไปราชการ**

**คณะบริหารธุรกิจ**

**มหาวิทยาลัยเทคโนโลยีราชมงคลศรีวิชัย**

**แนวปฏิบัติที่ดีจากการจัดการความรู้**

**เรื่อง ระเบียบที่ควรทราบในการปฏิบัติงานและการเบิกจ่ายเงิน**

**(การเดินทางไปราชการชั่วคราว)**

# หลักการและเหตุผล

 งานการเงินของคณะเป็นหน่วยงานที่ตรวจสอบความถูกต้อง ครบถ้วนของเอกสารเบิกจ่ายทางการเงิน เช่น การจัดทำโครงการ การเบิกค่าใช้จ่ายในการเดินทางไปราชการ การประชุม/อบรม ซึ่งปัจจุบันนี้มีเจ้าหน้าที่การเงินเพียงคนเดียวภายในคณะทำให้ตรวจสอบเอกสารหลักฐานล่าช้า และมีอาจารย์ เจ้าหน้าที่มาติดต่อประสานงานในเรื่องเอกสารเกี่ยวกับการอัตราการเบิกจ่าย ค่าใช้จ่ายต่าง ๆ ในโครงการเพิ่มมากขึ้น มีหลายคนที่ยังไม่ทราบหลักเกณฑ์ ระเบียบ เอกสารการเบิกจ่ายที่ถูกต้องโดยเฉพาะการเดินทางไปราชการที่เป็นระเบียบที่ใช้กันมากที่สุด

 ดังนั้น งานการเงิน จึงได้จัดกิจกรรมเพื่อสร้างความเข้าใจและได้ทำจัดทำระเบียบที่ควรทราบในการปฏิบัติงานและการเบิกจ่ายเงินเกี่ยวกับการเดินทางไปราชการเพื่อการทำงานที่มีประสิทธิภาพมากขึ้น

# วัตถุประสงค์

1. เพื่อให้ผู้มาติดต่อทราบและเข้าใจในระเบียบเกี่ยวกับการเดินทางไปราชการชั่วคราว
2. เพื่อให้การดำเนินงานของงานการเงินในคณะเป็นไปอย่างมีประสิทธิภาพ

# กระบวนการดำเนินงาน

 จัดประชุม ชี้แจง ให้กับเจ้าหน้าที่และอาจารย์เกี่ยวกับค่าใช้จ่ายในการเดินทางไปราชการโดยเจ้าหน้าที่การเงินของคณะ และหัวหน้างานบริหารและวางแผน โดยให้ความรู้เกี่ยวกับหัวข้อดังนี้

 1. กฎหมายและระเบียบที่เกี่ยวข้อง

 2. ผู้ที่เกี่ยวข้องในการเบิกจ่ายค่าใช้จ่ายและผู้มีสิทธิเบิก

 3. เดินทางไปราชการชั่วคราว

- มีหลักการและค่าใช้จ่ายที่เบิกจ่ายได้

- ขั้นตอนการใช้สิทธิ

- เบี้ยเลี้ยงเดินทาง ค่าเช่าที่พัก ค่าพาหนะ

- หลักฐานในการเบิกจ่ายและหลักเกณฑ์การเบิกจ่าย

# องค์ความรู้ที่ได้รับจากการความรู้

 1. ได้เรียนรู้ระเบียบการเบิกจ่ายไปราชการ(การเดินทางไปราชการชั่วคราว) ทำให้มีความมั่นใจมากขึ้น

 2. เจ้าหน้าที่การเงินของคณะสามารถทำการตรวจสอบได้ง่ายและเร็วขึ้น เนื่องจากอาจารย์และเจ้าหน้าที่รู้ระเบียบ หลักเกณฑ์และหลักฐานการเบิกจ่าย

# แนวปฏิบัติที่ดีจากการจัดการความรู้

 อาจารย์และเจ้าหน้าที่สามารถทำการเบิกจ่ายได้อย่างถูกระเบียบ ถูกต้อง และไม่ต้องแก้ไขทำให้สามารถเบิกจ่ายได้เร็วขึ้น

# รูปภาพประกอบ



